Knut Bjørnsen
Store norske leksikon,Samfunn,Medier,TV og radio,TV- og radiopersoner
Knut Bjørnsen var en norsk radio- og tv-profil, best kjent som kommentator for skøytesport og programleder for Kvitt eller dobbelt.
Bakgrunn Knut Bjørnsen var journalist i Verdens Gang fra 1953 til 1962 og ansatt i NRK Fjernsynet fra 1962 til 1991; og arbeidet senere på kontrakt for ulike radio- og fjernsynsselskaper.Han huskes spesielt for sin dekning av skøytesport med Per Jorsett. Hans egen bakgrunn som aktiv skøyteløper (juniornorgesmester i 1951), kombinert med hans evne til å se og kommentere, gjorde disse reportasjene til noe av det beste i sin sjanger.Som programleder i TV markerte han seg blant annet som leder av flere omganger med kunnskapsprogrammet Kvitt eller dobbelt. Utenom NRK Etter NRK var Bjørnsen programleder for rene salgsprogrammer på kommersielle kanaler, blant annet demonstrasjoner av gryter og andre produkter til hjemmet. Han ledet også Lykkehjulet og Ønskebrønnen på TV3, og var i 2007 dommer i TV 2-serien Isdans, en avlegger av Skal vi danse.Bjørnsen ga ut en rekke bøker, særlig om idrett, og var redaktør for den offisielle boken etter OL på Lillehammer 1994.Han fikk konstatert kreft i bukspyttkjertelen i april 2008, og døde syv måneder senere. Les mer i Store norske leksikon NRK skøyteløp Knut Bjørnsen i Norsk biografisk leksikon